Відзаўская школа – адна з самых вялікіх у раёне, навучальны год тут скончылі 332 вучні, сярод якіх 28 адзінаццацікласнікаў. Такая вялікая сям’я па праву ганарыцца і сваімі дасягненнямі. Сярод іх перамога ў раённых і абласных конкурсах рознай накіраванасці, такіх як “Беларусы ў Лондане”, “Калядная зорка”, “Прывітанне, свет”, “Маладыя галасы”. Такіх значных дасягненняў магло і не быць, калі б не вопытны калектыў настаўнікаў. Яны і самі выдатна сябе праявілі ў розных творчых конкурсах, сярод якіх і “Цудоўная пяцёрка”. А ў мінулым годзе школа стала пераможніцай раённага агляду-конкурсу на лепшую падрыхтаванасць да навучальнага года.